Title: FDV.pdf
Trykkforskjeller over og under himlingene gjør at platene kan komme til å fungere som et filter der smusspartikler og støv kan avsettes. Man bør sørge for regulering og justering av ventilasjonssystemet, slik at hulrommet over himling ikke får et undertrykk i forhold til rommet under. En annen måte å unngå trykkforskjeller er å montere noen åpne rastere i himlingen, benytte perforert skyggelist, eller avslutte himlingen med en spalte mot vegg. Om taket er brannklassifisert kan ikke denne metoden anvendes.2.2 Metoder og instruksjoner for rengjøringAvhengig av grad og type av nedsmussing anvendes ulike rengjøringsmetoder. Samtlige Ecophons produkter kan tørrengjøres, dvs. støvsuges og støvtørres. Produkter med Akutex T- overflate, kan også tørkes med fuktig klut. Produktene innen Ecophon Hygiene er dessuten tilpasset for både lav- og høytrykksvask sammen med visse rengjørings- og desinfeksjonsmidler.